Afrikaans terug in die hande van die gemeenskap - Solidariteit WêreldSolidariteit Wêreld
Tuis › Maties › Afrikaans terug in die hande van die gemeenskap
Afrikaans terug in die hande van die gemeenskap
Donderdag | 23 Junie | 2016
Die raad van die Universiteit van Pretoria het met instemming van die senaat die voorstel aanvaar dat Engels die primêre taal van onderrig en assessering aan die universiteit sal word, terwyl die Universiteit Stellenbosch (US) ook met 'n oorweldigende meerderheid 'n nuwe taalbeleid aanvaar het wat die beskerming van Afrikaans effektief beëindig.
Flip Buys, voorsitter van Solidariteit, sê die stap van die universiteite bevestig dat private instellings die enigste uitweg is. "Dit is 'n pad wat nou gevolg moet word, nie net vir Afrikaans nie, maar ook vir toegang tot onderwys vir Afrikaanssprekendes."
"Stellenbosch en Tukkies wou deur hul besluite om te verengels, finaal breek met hul 'volksuniversiteit'-verlede. Hulle gaan nou 'n toekoms as 'staatsuniversiteite' tegemoet. Die tyd sal leer of só 'n toekoms inderdaad 'n toekoms is, en of hulle eerder 'n blink verlede agterlaat. Natuurlik sal hulle dit nou ontken, maar die uiteinde van hul goeie bedoelings is teen díe tyd logies voorsienbaar," sê Buys
Volgens Dirk Hermann, bestuurshoof van Solidariteit, kom die beste universiteite wêreldwyd uit die gemeenskap en is hulle privaat en vry van die staat. Dit is beter om self beheer te hê as om dit na die staat toe uit te kontrakteer. "Die besluit oor Afrikaans by UP en US is die einde van 'n era van Afrikaans deur die staat. Privaat instellings is die begin van 'n era van Afrikaans deur die gemeenskap," sê Hermann.
Help #OnsBou aan sterk, privaat Afrikaanse opleidingsinstellings.
Sms ONSBOU na 34802.
Leon C de Vries
5 jare terug
Dit is baie jammer dat Afrikaans as onderrigmedium by die Universiteit van Stellenbosch, my Alma Mater, en die Universiteit van Pretoria, soos dit vir my lyk, uiteindelik uitgefaseer sal wees. Wat die Universiteit van Stellenbosch betref, is daar mos genoeg Engelsmediumuniversiteite in die Wes-Kaap. Wat 'n kwade proses. Dit sou versiende gewees het indien daar destyds tydens die onderhandelinge ooreengekom is op een Afrikaanse universiteit in die noorde en een in die suide nie, of dan ten minste 'n parallelmediumuniversiteit vir die noorde en een vir die suide nie. Ek het iewers gelees of gehoor dat daar op 'n stadium… Read more »
Reply to Leon C de Vries
Beste Leon. Dankie vir jou boodskap en ook die mooi storie daarby. Die feit bly staan dat politiek uiteindelik die groot rol speel in ons opleidingsinstellings en ook skole op die ou einde. Ons bestaande universiteite het die lig gesien ook tydens moeilike omstandighede en om daardie rede moet ons net weer bou en aanhou bou in geloof. Ons voorouers het dit gedoen en ons kan dit ook doen. Ons moet ons gedagtes verander en onder die juk van die staat uitkom, en dit SELF doen. Jy kan betrokke raak by ons planne en so saam bou. Ons bou tans… Read more »
Reply to Solidariteit
Hou van die idee dat 'n mens trots is op dit wat jy self gebou het of voor gewerk het. 'n Jong man wat 'n motor present by sy ouers gekry het, is geneig om dit nie te waardeer nie en dit te verniel. Maar as jy gewerk het, en lank gespaar het … dan is dit 'n ander storie. En ja, ons voorouers moes soms uit die as opstaan en van voor begin – dit is goed dat jy my daaraan herinner. Ek gee darem al 'n klein bedraggie elke maand vir die boufonds. Hoop al die druppels gaan… Read more »